mõtlesin juba mitu aega tagasi,  et peaks oma blogi tausta pisut mudima ja miskõik veel.  kuidagi ilusamaks.  otseloomulikult hakkab tark tüdruk seda tegema töö juures,  oma tutika arvutiga, millel mingit vastavat softigi pole.  ilmselt kustus selle käigus või pisut varem mu peas viimnegi ajutegevus,  sest kogu mu  kodukaunistamise tulemuseks oli ühtlaselt tume leht.  välja arvatud pildid.  normaalne, ma ütlen!  norrrmaaaalne!  loomulikult ei kanna ma oma blogitempleidi varukoopiat paelaga kaelas.  normaalsed inimesed ei kanna.  ja ma arvasin end ka normaalse olevat.    ja loomulikult naaseb boss majja just siis,  kui mul on hädasti vaja oma blogi näppida.  mispeale ma asja kärmelt kinni klõpsasin.  mitte et ma väikest hingetõmbepausi häbeneksin,  aga sisetunne  ütleb,  et peaksin viimse võimaluseni varjama  oma põgusat tutvust html-iga  ja javascripti või php olemasolust  tuleb vaikida ka piinamise korral.  sest bossile ei meeldi firma koduleht.  ma olen nimelt müügimees.  arvutitega seonduv pole minu rida.  (tegelt olen laia profiiliga tropp.)    ühesõnaga kärutasin nüüd oma blogi esimese ettejuhtuva nahaga üles,  maitea, millal või kust ma endale meeldiva naha saan.    ja vist kuluks mulle ära ka mõni  soovitus  vabavaralise html-editori kohta.  javascripti ja phpd võiks ta ka tunda,  äkki ma kunagi õpin...  muidu meeldib mulle editplus,  aga see hakkab peale 30-päevast kasutamist  vehkima mingite siltidega "oled seda kasutanud juba ... päeva!".  see poleks vist tööarvutis ilus pidada.      _________________________________________    Could not connect to Blogger.com  tea, mida nad sellega öelda tahavad?